**Mallin nimi:** Palautetta Sinulle

**Mallin tavoite:** Tehtävän tavoitteena on vahvistaa opiskelijan myönteistä minäkuvaa. Miten annan positiivista palautetta toiselle? Miten voin kannustaa toista? Millaisena muut näkevät minut? Tehtävä sopii myös ryhmäyttämiseen.

**Mallin toteuttaminen käytännössä:** Jokaisen opiskelijan selkään teipataan paperilautanen, jonka keskelle kirjoitetaan oma nimi. Luokassa kävellään ympäriinsä ja pyritään kirjoittamaan mahdollisimman monen lautaseen positiivisia asioita toisen toiminnasta ryhmässä ja oppimistilanteissa. Lopuksi istutaan piiriin ja jokainen saa vuorotellen valita omalta paperilautaseltaan muutamia asioita, joita kertoo muille. Halutessaan muut voivat täydentää sanallisesti kirjoittamaansa.